10/04/2014 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución da Xefatura Territorial da Coruña pola que se ordena o rexistro e publicación do convenio colectivo de traballo da empresa Distribuciones Josoni. S. L.

Visto o expediente do convenio colectivo de traballo da empresa DISTRIBUCIONES JOSONI. S. L., que foi subscrito pola comisión negociadora na xuntanza do 05.02.2014, de conformidade co disposto no artigo 90 do Real Decreto Lexislativo 1/1995, de 24 de marzo, polo que se aproba o texto refundido da Lei do Estatuto dos Traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia A Xefatura Territorial de Traballo e Benestar da Coruña RESOLVE: 1.º.–Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da provincia da Coruña. A Coruña, 26 de marzo de 2014. Xefa territorial MARÍA PILAR CARIDAD ALONSO CONVENIO COLECTIVO DE DISTRIBUCIONES JOSONI, S. L. 2014-2017 Artículo Preliminar. Partes concertantes Este Convenio está asinado pola Comisión Negociadora constituida por Christopher Morones Ahdidan, Administrador da Empresa DISTRIBUCIONES JOSONI, S. L., pola parte empresarial, e pola Representación Legal dos Traballadores no seu Delegado de Persoal, D. Nicolae Danut Damaso Manuel Cegri Pulito. Ambas partes recoñécense mútuamente a capacidade para negociar e asina-lo presente Convenio Colectivo, así como a súa lexitimación, a tenor do disposto no artigo 87.1 do Estatuto dos Traballadores. CAPÍTULO I.–EXTENSIÓN E VIXENCIA Artigo 1.º.–Ámbito de aplicación. O presente convenio colectivo será de aplicación na empresa DISTRIBUCIONES JOSONI, S. L. no ámbito territorial da Provincia da Coruña e afectará a todo o persoal da empresa que non quede excluído pola aplicación da lexislación vixente Artigo 2.º.–Ámbito temporal. O convenio entrará en vigor o día da súa publicación no BOP ou no Diario Oficial de Galicia indistintamente. Non obstante, producirá efectos económicos a partir do día 1 de XANEIRO de 2014, e a súa duración será ata o día 31 de DECEMBRO do ano 2017. Artigo 3.º.–Revisión, rescisión ou prórroga. Calquera das partes poderá formular denuncia propondo revisión ou rescisión cunha antelación dun mes, como mínimo, respecto á data de expiración do período de vixencia ou de calquera das súas prórrogas. Non obstante o contido normativo e económico do Convenio unha vez denunciado e finalizada a vixencia seguirá rexéndose por este texto ata que se firme un novo, independientemente da súa denuncia, prorrogándose tácitamente. Artigo 4.º.–Garantías personais. As condicións pactadas neste Convenio sustitúen na súa totalidade as que anteriormente rexesen por disposición legal, mellora pactada ou unilateralmente concedida pola empresa, contrato individual ou calquera outra causa, considerándose, a partir da data de entrada en vigor, como mínimas. CAPÍTULO II.– EMPREGO E CONTRATACIÓN Artigo 5.º.–Contratación temporal. A) Contrato para a formación e a aprendizaxe. Poderánse realizar contratos de formación para todas as profesións, conforme á lexislación xeral vixente en cada momento. A retribución dos contratos formativos será a correspondente ó Grupo 4 Nivel 2 no primeiro ano da contratación e a correspondente ó grupo 4, nivel 1, no segundo ano da contratación. B) Contrato en prácticas. A retribución dos traballadores con un contrato en prácticas será do 60% ou do 75% do salario asignado para o seu grupo profesional e nivel, durante o primeiro e o segundo ano de vixencia do contrato respectivamente, respetando sempre o Salario Mínimo Interprofesional vixente en cada ano. O periodo de proba dos contratados en prácticas será o establecido no artigo 6 deste Convenio en relación ó Grupo ó que se incorpore o traballador. C) Contrato eventual por circunstancias da producción. Estes contratos poderán ter unha duración máxima de 12 meses dentro dun periodo de 18 meses. D) Contrato por obra ou servizo determinado. De conformidade coa actividade e da empresa, defínense os seguintes traballos con sustantividade propia dentro da mesma baixo os cales poderase formalizar o contrato de traballo por obra ou servizo determinado. Campañas específicas, consolidación comercial, feiras, exposicións, ventas especiais, promocións de productos propios ou de terceiros, aniversarios e outras tarefas comerciales que presenten perfiles propios e diferenciados do resto da actividade. Artigo 6.º.–Período de proba. O ingreso entenderase provisional hasta tanto non se cumpla o periodo de proba que se detalla a continuación por grupos profesionais: Grupos I: 6 meses. Grupos II: 3 meses. Grupos III e IV: 1 mes. As situacións de Incapacidade Temporal, riesgo durante o embarazo, maternidade, adopción e acollemento, riesgo durante a lactancia, e paternidade interrumpirán o cómputo do periodo de proba. CAPÍTULO III.–CLASIFICACIÓN PROFESIONAL Artigo 7.º.–Clasificación profesional. Os traballadores/as que presten os seus servizos na empresa serán clasificados tendo en conta os seus coñecementos, experiencia, grado de autonomía, responsabilidad e iniciativa, de acordo coas actividades profesionais que desenrolen e coas definicións que se especifican neste sistema de clasificación profesional. Tódo-los traballadores/as afectados por este Convenio serán adscritos a un determinado Grupo Profesional que establecerá a clasificación organizativa de cada traballador/a. Así, establécense os seguintes Grupos Profesionais: Os grupos supoñen unha adaptación do Convenio Colectivo de Comercio de Alimentación da provincia da Coruña para o 2014 coas seguintes equivalencias: O Grupo 1 comprende ós traballadores/as que dirixen, establecen e crean políticas xerais, prácticas normativas e procedementos amplios, que requiren os coñecementos necesarios para comprender, motivar e desenrolar ás persóas que dependen xerárquicamente do posto. A título indicativo están incluidos os postos de Director/a Xeral, Director/a de Recursos Humanos, Director/a Financieiro, Director/a Administrativo-Contable, Director/a Comercial, cunha titulación equivalente a nivel de escola superior ou de grado medio con coñecementos prácticos equivalentes. O Grupo 2 comprende ós traballadores/as encargados dos distintos departamentos relacionados coa producción e a administración da empresa, con certo grado de autonomía e iniciativa baixo especificacións precisas do Grupo 1, con coordinación de equipos de traballadores/as incluidos nos Grupos 3 e 4 e integran ós traballadores/as que requiren unha determinada pericia ou habilidade nas funcións encomendas a cada posto de traballo, cunha titulación equivalente a nivel de escola superior ou de grado medio, ou formación profesional de ciclo superior con coñecementos prácticos equivalentes. Están incluidos os postos de traballo de Xefe/a de Compras, Xefe/a de Ventas, Xefe/a de Almacén, Xefe/a de Obradoiro, Xefe/a de Tráfico e Xefe/a de Tendas, Xefe/a de Ventas e Xefe/a Comercial. O Grupo 3 comprende ós traballadores/as cualificados dos distintos departamentos relacionados coa producción da empresa, que requiren iniciativa, especialización e coñecemento (técnico e profesional) do oficio desenrolado, responsabilizándose do traballo efectuado e seguindo instruccións dos seus superiores, e instruccións máis precisas do grupo 2, cunha titulación equivalente a nivel de formación de estudios básicos, formación profesional ou coñecementos prácticos equivalentes. A título indicativo están incluidos os postos de traballo de Almacenero/a, Persoal de Obradoiro (Oficiais de Despiece, Oficiais de Máquinas de Envasado, Lavado,.), Persoal de Reparto (Chófer + 3.500 kgs, Chófer – 3.500 kgs, Repartidor/a) e Persoal de Tendas (Carniceiro/a, Charcuteiro/a, Pescadeiro/a, Caixeiro/a,.), Oficial/a e Auxiliar Administrativo/a, Comercial, Viaxante, Programador, Comprador. O Grupo 4 comprende ós traballadores/as non cualificados dos distintos departamentos relacionados coa producción da empresa, que non requiren iniciativa, nin especialización e coñecemento (técnico e profesional) do oficio desenrolado, baixo instruccións concretas, cun método de traballo preciso e cun alto grado de dependendencia xerárquica e funcional, sendo a súa responsabilidade limitada por unha supervisión directa, con estudos básicos ou sen titulación. A título indicativo están incluidos os postos de traballo de Auxiliar de Almacén, Auxiliar de Obradoiro, Axudante de Tendas (Repoñedor/a, Marcador/a), Axudante de Reparto, Conserxe, Vixiante e Limpiador/a. Artigo 8.º.–Sistema de clasificación e movilidade. A adscripción ó grupo realizaráse por área operativa e asignaráse pola empresa tendo en conta as aptitudes profesionais dentro do grupo de clasificación, constituindo en todo caso como nivel de entrada na empresa o máis baixo do grupo profesional. A adscripción ó grupo profesional determinará a movilidade funcional conforme ó establecido no artigo 39 do Estatuto dos Traballadores dentro do propio grupo profesional e a ascendente. CAPÍTULO IV.–TEMPO DE TRABALLO Artigo 9.º.–Xornada laboral. Os traballadores afectados por este Convenio terán unha xornada semanal máxima de 40 horas semanais durante a vixencia do Convenio de Luns a Sábado. De conformidade co artigo 34.2 do Estatuto dos Traballadores páctase a distribución irregular da xornada ó longo do ano, podendo ser modificada a xornada habitual nos seguintes supostos: – Aperturas especiais autorizadas en Domingos e Festivos cando así se establezan para o Sector do Comercio. – Incrementos de producción e periodos punta de actividade. – Campañas e promocións especiais ou asistencia a Feiras e Eventos. A comunicación realizarase pola empresa cunha antelación mínima de dous días. Unha vez realizada a xornada irregular reaxustaráse con tempo de descanso equivalente dentro dos catro meses seguintes á súa realización. Artigo 10.º.–Vacacións. As vacacións anuais retribuidas serán de 30 días naturais. O periodo de disfrute fixaráse de común acordo entre Empresa e Traballadores/as. Artigo 11.º.–Permisos e licencias. Acórdase aplicar o Código de Conducta establecido nesta materia no Convenio Colectivo de Comercio de Alimentación da Provincia da Coruña. Será de aplicación incluso no suposto de non estar en vigor o citado Convenio de Comercio de Alimentación. CAPÍTULO V.–RETRIBUCIÓNS Artigo 12.º.–Retribucións e estructura salarial. Os salarios para o presente convenio son os establecidos nas táboas salariais que se reflicten no Anexo I en cómputo anual. A estructura do salario comporáse de: – Salario Base de Grupo e Nivel: Retribución establecida por cada grupo profesional e nivel retributivo ó que este adscrito. – Pagas Extraordinarias: Aboaránse dúas pagas extraordinarias d e salario base ó ano, que se farán efectivas o 22 de xullo e o 22 de decembro. Por pacto entre empresa e traballador poderáse prorratear o abono das dúas pagas en 12 mensualidades. Establécense os seguintes Niveis Salariais: Grupo 1. O Nivel salarial correspondente é o Nivel 1. Grupo 2. Establécense dous niveis salariais: nivel 2 de entrada e nivel 1. Os traballadores do nivel 2 pasaran ó nivel 1 ós tres anos de permanencia no mesmo. Grupo 3. Establécense tres niveis salariais: nivel 3 de entrada e niveis 2 e 1. Os traballadores do nivel 3 pasarán ó nivel 2 ós tres anos de permanencia no mesmo. Os traballadores do nivel 2 pasarán ó nivel 1 ós tres anos de permanencia no mesmo. Grupo 4. Establécense dous niveis salariais: nivel 2 de entrada e nivel 1. Os traballadores do nivel 2 pasarán ó nivel 1 ós tres anos de permanencia no mesmo. CAPÍTULO VI.– DISPOSICIÓNS VARIAS Artigo 13.º.–Movilidade xeográfica. En aras de fomenta-la flexibilidade e a cobertura de vacantes que se poidan producir nos diferentes centros de traballo da empresa motivadas por incapacidades temporais, vacacións, permisos, licencias e outras situacións afíns, a empresa poderá desplazar ós seus traballadores a outros centros de traballo distintos a aquél no que presten os seus servizos dentro do ámbito xeográfico da provincia. Artigo 14.º.–Horas extraordinarias. Establécese que a realización das horas extraordinarias compensaráse por descanso equivalente dentro dos catro meses seguintes á súa realización. Artigo 15.º.–Réxime disciplinaria. Acórdase aplicar o Código de Conducta establecido nos Artigos 42 a 44 do Convenio Colectivo de Comercio de Alimentación da Provincia da Coruña. Será de aplicación incluso no suposto de non estar en vigor o citado Convenio de Comercio de Alimentación. CAPÍTULO VII.–DA COMISIÓN PARITARIA Artigo 16.º.–Comisión paritaria. A comisión paritaria será un órgano de interpretación, arbitraxe e vixilancia do cumprimento do presente convenio. As súas funcións serán: 1. Interpretación auténtica do convenio.2. Arbitraxe dos problemas ou cuestións que lle sexan sometidos por ámbalas partes, de común acordo, en asuntos derivados deste convenio.3. Conciliación facultativa nos problemas colectivos, con independencia das atribucións que por norma legal lles poidan corresponder ós organismos competentes.4. Vixilancia do cumprimento do pactado.5. As restantes que contemple a lexislación vixente. As resolucións ou acordos adoptados por unanimidade pola comisión paritaria terán carácter vinculante. A comisión comporase de dous vocais, un por cada parte, formado polo Doha Djite Entralla e o Delegado de Persoal. Levantaranse actas dos acordos e resolucións que adopte a comisión, que deberán ser asinadas polas persoas que interveñan. Poderán nomearse asesores por cada representación, aínda que estes non teñan dereito a voto. A comisión, en primeira convocatoria, non poderá actuar sen a presencia de tódolos vocais, e en segunda, o seguinte día hábil, actuará cos que asistan, tendo voto unicamente en número paritario dos vocais presentes, sexan titulares ou suplentes. A comisión reunirase por instancia de calquera das partes, poñéndose de antemán de acordo sobre o lugar, día e hora da reunión. Ámbalas partes conveñen en dar coñecemento á comisión paritaria de cantas dúbidas, discrepancias e conflictos puidesen producirse como consecuencia da interpretación e aplicación do presente convenio. A comisión paritaria resolverá tamén as discrepancias trala finalización do periodo de consultas en materia de inaplicación do convenio colectivo, para o que disporá do prazo establecido no artigo 82.3 do Estatuto dos Traballadores. O procedemento a seguir para a efectiva resolución das discrepancias nesta materia será o establecido na Disposición Derradeira Primeira de este Convenio en canto á Convocatoria das partes e o sometemento á mediación do AGA. Disposicións derradeiras. Primeira. –Estas condicións sustitúen as que anteriormente rexesen por disposición legal, mellora pactada ou unilateralmente concedida pola empresa, contrato individual ou calquera outra causa. Así mesmo, as condicións económicas aquí establecidas absorberán e compensarán globalmente as que puidesen establecerse durante a vixencia deste convenio por calquera disposición obrigatoria. Será de aplicación subsidiaria, no que non esté regulado expresamente neste Convenio, o establecido no Estatuto dos Traballadores. Segunda. –Cláusula de acollida ao AGA e Paz Social. Ante a importancia que pode ter a resolución pacífica dos conflictos laborais a elaboración do Acordo Interprofesional Galego sobre procedimentos extraxudiciais de conflictos colectivos de traballo (AGA), asinado entre a Confederación de Empresarios de Galicia e as organizacións sindicais CIG, CCOO e UXT, as partes asinantes deste Convenio, durante a vixencia do mesmo, acordan someter-se ás disposicións contidas no AGA nos propios termos en que están formuladas. Coa finalidade de buscar unha avinza conciliatoria e como trámite previo á formalización, ante a autoridade laboral administrativa ou xudicial que corresponda, de calquera situación conflictiva, calquera que sexa a súa natureza (folga ou peche patronal), as partes firmantes, de acordo coa representación que ostentan, obríganse, no se propio nome e no dos seus representados a someter a tratamento conxunto da Comisión Paritaria calquera discrepancia que, afectando a máis de un traballador individual ou colectivamente considerado, derive ou esté relacionada coa interpretación ou aplicación do presente Convenio. Recibida a comunicación pola outra parte, a reunión conxunta da Comisión Paritaria celebraráse dentro dos dous días laborais seguintes. A data e hora será fixada conxuntamente por ambas partes, logo do cal, cada unha delas procederá a convoca-los seus miembros. Os Acordos adoptaránse conxuntamente entre as dúas representacións, e serán efectivos desde a mesma data da reunión en que se adopten, levantándose Acta ó efecto, que será firmada polas dúas representacións. Caso de non chegarse a acordo, ambas partes, someteránse obrigatoriamente á mediación do AGA. Ambas partes expresamente comprométense a non iniciar acción de peche patronal ou folga mentras dure o trámite regulado neste artigo. Terceira. –Táboa de Adaptación das categorías actuais e niveis salariais ó novo Convenio para o persoal que ten contrato en vigor á data da firma aplicables desde o 01 de xaneiro de 2014: ANEXO I TÁBOA SALARIAL ANUAL